rejauldu/bengali-wikipedia huggingface dataset:
পেডানিয়াস ডায়োস্কোরাইডস (, ;  ৪০–৯০ অব্দ) "ফার্মাকোগনোসির জনক", হলেন একজন গ্রীক চিকিত্সক, ফার্মাকোলজিস্ট, উদ্ভিদবিদ এবং ডি ম্যাটেরিয়া মেডিকা (, অন মেডিক্যাল ম্যাটেরিয়াল)-এর লেখক - ভেষজ ঔষধ এবং ঔষধ সম্পর্কিত সারবস্তু সম্পর্কিত একটি পাঁচ খণ্ডের গ্রীক বিশ্বকোষ (ফার্মাকোপিয়া), যা ১,৫০০ বছরেরও বেশি সময় ধরে ব্যাপকভাবে পঠিত হয়েছিলো। প্রায় দুই সহস্রাব্দ ধরে ডায়োস্কোরাইডসকে উদ্ভিদ ও উদ্ভিদের ঔষধের সবচেয়ে বিশিষ্ট লেখক হিসেবে গণ্য করা হতো।   আরও দেখুন   ম্যাটেরিয়া মেডিকা;  ডায়োস্কোরিয়া।।   টীকাসমূহ    তথ্যসূত্র    উত্স     Bruins: Codex Constantinopolitanus: Palatii Veteris NO. 1 [3 volume set] Part 1: Reproduction of the Manuscript; Part 2: Greek Text; Part 3: Translation and Commentary Bruins, E. M. (Ed.)  Forbes, Andrew; Henley, Daniel; Henley, David (2013). 'Pedanius Dioscorides' in: Health and Well Being: A Medieval Guide. Chiang Mai: Cognoscenti Books.                 বহিঃসংযোগ        Works by Dioscorides  Dioscorides Materia Medica, in English—the full book downloadable in PDF fileformat.      Pedacio Dioscorides anazarbeo: Acerca de la materia medicinal y de los venenos mortiferos, Antwerp, 1555, digitized at Biblioteca Digital Hispánica, Biblioteca Nacional de España  Les VI livres de Ped. Diosc. de la materie medicinale, Lyon (1559), French edition  The 1500th Anniversary (512-2012) of the Juliana Anicia Codex: An Illustrated Dioscoridean Recension. Jules Janick and Kim E. Hummer. Chronica horticulturae. 52(3) 2012 pp. 9-15     বিষয়শ্রেণী:৪০-এ জন্ম বিষয়শ্রেণী:90 deaths বিষয়শ্রেণী:Ancient Greek pharmacologists বিষয়শ্রেণী:1st-century Greek physicians বিষয়শ্রেণী:Ancient Greek botanists বিষয়শ্রেণী:Ancient Roman botanists বিষয়শ্রেণী:Herbalists বিষয়শ্রেণী:1st-century Greek writers Dioscorides বিষয়শ্রেণী:1st-century agronomists
ঘটনাবলী   ১৭৫৭ - মীরজাফর এর পুত্র মিরনের নির্দেশে মোহাম্মদী বেগ নামের ঘাতক সিরাজউদ্দৌলাকে ছুরিকাঘাতে হত্যা করে।    ১৯১৯ - বিশ্বভারতীর যাত্রা শুরু হয়।  ১৯২১ - মস্কোয় বিপ্লবী ট্রেড ইউনিয়নগুলোর আন্তর্জাতিক কংগ্রেস শুরু হয়। ১৯৪১ - মিত্রবাহিনীর কাছে সিরিয়ার আত্মসমর্পণ।  ১৯৪৭ - ভারতবর্ষকে দু’টি ডেমিনিয়নে বিভক্ত করার জন্য ‘মাউন্টবাটেন পরিকল্পনা’ প্রকাশ।  ১৯৫৩ - পৃথিবীর নবম উচ্চতম পর্বতশৃঙ্গ নাঙ্গা পর্বতের শীর্ষে একদল অস্ট্রীয় ও জার্মান অভিযাত্রী সর্বপ্রথম আরোহণ করেন।  ১৯৬২ - আলজেরিয়া স্বাধীনতা লাভ।  ১৯৭১ -  ক্যাপ্টেন মহিউদ্দিন জাহাঙ্গীর, বাংলাদেশের বীরশ্রেষ্ঠ, ভারতীয় সীমান্ত অতিক্রম করে বাংলাদেশ এ প্রবেশ করেন দেশের জন্য স্বাধীনতা যুদ্ধে অংশগ্রহণ করতে।   জন্ম   ১৭২৮ - রবার্ট অ্যাডাম, ব্রিটিশ নব্যধ্রুপদী স্থপতি, অভ্যন্তরীণ ডিজাইনার এবং আসবাবপত্র ডিজাইনার।  ১৮৫৪ - লেইওস ইয়ানাচেক, চেক সুরকার, সঙ্গীত তাত্ত্বিক, লোকসাহিত্যিক, প্রচারক এবং শিক্ষক।  ১৮৮৩ - ফ্রান্‌ৎস কাফকা, জার্মান ও চেক উপন্যাস ও ছোটগল্প লেখক।(মৃ.০৩/০৬/১৯২৪)  ১৯১২ - অজিতকৃষ্ণ বসু, একজন বাঙালী রসসাহিত্যিক, জাদুকর এবং সঙ্গীতজ্ঞ।(মৃ.০৭/০৫/১৯৯৩)  ১৯৪১ - আদুর গোপালকৃষ্ণন, আন্তর্জাতিকভাবে সমাদৃত ভারতীয় চলচ্চিত্র পরিচালক।  ১৯৫২ -  অমিত কুমার, ভারতীয় বাঙালি গায়ক, অভিনেতা, চলচ্চিত্র পরিচালক, চলচ্চিত্র প্রযোজক, সঙ্গীত প্রযোজক এবং সুরকার।  ১৯৬২ - টম ক্রুজ, মার্কিন চলচ্চিত্র অভিনেতা ও প্রযোজক।  ১৯৮৪ - সৈয়দ রাসেল, বাংলাদেশী ক্রিকেট খেলোয়াড়।   মৃত্যু   ১৯৩২ - স্বর্ণকুমারী দেবী, বাঙালি কবি ও সমাজকর্মী।(জ.২৮/০৮/১৮৫৫)  ১৯৭১ - জিম মরিসন, মার্কিন সঙ্গীতশিল্পী।  ১৯৯১ - ডলি আনোয়ার, বাংলাদেশী চলচ্চিত্র অভিনেত্রী।  ১৯৯৭ - রথীন মৈত্র, বাঙালি চিত্রশিল্পী।(জ.১৯১৩)  ২০০৯ - আলাউদ্দিন আল আজাদ, বাংলাদেশের খ্যাতিমান ঔপন্যাসিক, প্রাবন্ধিক, কবি, নাট্যকার, গবেষক।  ২০২০ - সরোজ খান,বলিউডের প্রখ্যাত নৃত্য পরিচালক।(জ.২২/১১/১৯৪৮)   ছুটি ও অন্যান্য   স্বাধীনতা দিবস (বেলারুশ)  আন্তর্জাতিক প্লাস্টিক ব্যাগ মুক্ত দিবস  জন্ম নিবন্ধন দিবস    বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:জুলাই বিষয়শ্রেণী:গ্রেগরীয় পঞ্জিকার দিন
অ্যাম্বার ইংলিশ  (; জন্ম: ২৫ অক্টোবর ১৯৮৯) হলেন একজন মার্কিন শুটার। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং শুটিংয়ের নারীদের ব্যক্তিগত স্কিট বিভাগে স্বর্ণ পদক জয়লাভ করেছেন।  তিনি ২০১৮ আইএসএসএফ বিশ্ব শুটিং চ্যাম্পিয়নশিপে অংশগ্রহণ করেছিলেন, যেখানে তিনি ১টি স্বর্ণ এবং ১টি ব্রোঞ্জ পদক জয়লাভ করেছিলেন।   তথ্যসূত্র    বহিঃসংযোগ     বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০২০ গ্রীষ্মকালীন অলিম্পিকের শুটার বিষয়শ্রেণী:স্কিট শুটার বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:মার্কিন নারী ক্রীড়া শুটার বিষয়শ্রেণী:শুটিংয়ে মার্কিন যুক্তরাষ্ট্রের অলিম্পিক স্বর্ণপদক বিজয়ী বিষয়শ্রেণী:কলোরাডো স্প্রিংসের ক্রীড়াবিদ বিষয়শ্রেণী:২১শ শতাব্দীর মার্কিন নারী বিষয়শ্রেণী:২১শ শতাব্দীর মার্কিন নারী ক্রীড়াবিদ
thumb|ভারতের রাষ্ট্রপতি প্রথব মুখার্জির হাত থেকে পদক গ্রহণ করছেন নর্তকী নটরাজ নর্তকী নটরাজ একজন ভারতীয় শাস্ত্রীয় নৃত্যশিল্পী, যিনি ভরতনাট্যম নৃত্যকলায় সুদক্ষ। ২০১৯ সালে, প্রথম তৃতীয় লিঙ্গের মানুষ রূপে তিনি শিল্পকলায় তার অবদানের জন্যে দেশের চতুর্থ সর্ব্বোচ্চ অসামরিক পুরস্কার পদ্মশ্রী সম্মানে ভূষিত হন।   ব্যক্তিগত জীবন ও প্রশিক্ষণ  নর্তকী নটরাজের জন্ম ভারতের তামিলনাড়ুর মাদুরাইয়ে এক সম্ভ্রান্ত পরিবারে একজন তৃতীয় লিঙ্গের মানুষ রূপে। মাত্র  ১১ বছর বয়সে তাঁকে বাড়ি থেকে বের করে দেওয়া হয়েছিল তার লিঙ্গ পরিচয়ের কারণে। বিভিন্ন রকম কাজ করে, আধপেটা খেয়ে নর্তকী কোনওভাবে স্কুল শেষ করেন। শৈশব থেকেই নর্তকীর নাচের প্রতি অদম্য আকর্ষণ ছিল এবং এত দারিদ্র্য ও অসুবিধার মধ্যেও তার নাচের প্রতি ভালোবাসা বিন্দুমাত্র কমেনি। তার প্রথম নৃত্যগুরু ছিলেন নামানুর জয়ারামান এবং মাদুরাই টি জি জয়ারামন। এই সময়ে তৃতীয় লিঙ্গের মানুষদের জন্যে কাজ করা সংগঠন অপরাজিতা র পরিচালক ভারতথ কে এস এবং তার মা নর্তকীকে আর্থিক ও মানসিক ভাবে সহায়তা করেছিলেন। জয়রামনের কাছে শেখার পরে, তিনি ভরতনাট্যমে আরও উন্নত প্রশিক্ষণের জন্যে একজন গুরুর সন্ধান করছিলেন। সেই সময়ে তিনি বিখ্যাত তাঞ্জোর চতুর্বর্গের (চিন্নায়া, পোণনাইয়া, শিবানন্দম এবং বদিভেলু) বংশধর কিত্তাপ্পা পিল্লাই, যিনি ভরতনাট্যমের মহীরুহ হিসাবে বিবেচিত, নাম্নী গুরুর সংস্পর্শে আসেন। নর্তকী তার কাছে ১৫ বছর ধরে থেকে গুরুকুল পদ্ধতিতে ভরতনাট্যম শিখেছিলেন। তিনি তাঞ্জোর তামিল বিশ্ববিদ্যালয়ের শ্রী কিত্তাপ্পা পিল্লির সহকারী হিসাবেও কাজ করেছিলেন।  কর্মজীবন ১৯৯৯ সালে গুরুর মৃত্যুর পরে তিনি ২০০০ সালে চেন্নাই চলে এসেছিলেন এবং তখন থেকেই তিনি একজন পুরো সময়ের পেশাদার নৃত্যশিল্পী ও প্রশিক্ষক রূপে কাজ করেন। নর্তকী তাঞ্জোর ভিত্তিক নায়িকাভাব ঐতিহ্যে বিশেষীকরণ করেছেন। তার বন্ধু শক্তি ভাস্করের সাথে, তিনি চেন্নাই এবং মাদুরাইতে একটি নৃত্যের স্কুল "ভেলিয়াম্বলম নাদনা কালাই কুডম" স্থাপন করেছিলেন। তিনি ভরতনাট্যমের তাঞ্জোর রীতিতে ভারত এবং বিদেশের শিক্ষার্থীদের প্রশিক্ষণ দেন। মার্কিন যুক্তরাষ্ট্র, যুক্তরাজ্য এবং কানাডায় তার নৃত্যালয়ের শাখা রয়েছে। এছাড়াও তিনি নরওয়ের অসলোতে সরকারী সংগীত বিভাগে বার্ষিক কর্মশালায় প্রশিক্ষণ দেন। কর্মশালাগুলিতে শক্তি এবং নর্তকী ভারতীয় এবং নরওয়েজিয়ান শিক্ষার্থীদের তেভরাম, তিরুপুগাজহ এবং তিরুবাচম শেখান। তার জীবন ও কঠিন সংগ্রামের কথা ২০১৮ সালে তামিলনাড়ু শিক্ষা সংসদের একাদশ শ্রেণীর পাঠ্যক্রমে অন্তর্ভুক্ত করা হয়েছে। তিনি ভারত, মার্কিন যুক্তরাষ্ট্র, যুক্তরাজ্য সহ ইউরোপের বিভিন্ন নৃত্য উৎসবে অংশগ্রহণ করেছেন।   পুরস্কার    ভারত সরকার দ্বারা পদ্মশ্রী, ২০১৯  তামিলনাড়ু সরকার দ্বারা কালাইমামণি পুরস্কার, ২০০৭    কৃষ্ণ গণসভা দ্বারা নৃত্য চূড়ামণি পুরস্কার, ২০০৯  সংগীত নাটক জাতীয় পুরস্কার, ২০১১  পেরিয়ার মণিয়াম্মাই বিশ্ববিদ্যালয় থেকে সাম্মানিক ডক্টরেট, ২০১৬  আই সি সি আর এর তালিকাভুক্ত নৃত্যশিল্পীhttp://iccr.gov.in/sites/default/files/RLIST2017.pdf   তথ্যসূত্র   বহিঃসংযোগ  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ভারতীয় এলজিবিটিকিউ ব্যক্তি বিষয়শ্রেণী:ভরতনাট্যম নৃত্যশিল্পী বিষয়শ্রেণী:ভারতীয় নারী নৃত্যশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:১৯৬৪-এ জন্ম বিষয়শ্রেণী:সংগীত নাটক অকাদেমি পুরস্কার প্রাপক
আর.আর. জুট মিলস লিমিটেড বাংলাদেশের চট্টগ্রাম জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে চট্টগ্রাম অঞ্চলের অধীনে থাকা ১০টি প্রতিষ্ঠানের মধ্যকার অন্যতম প্রধান পাটকল।   অবস্থান  এই পাটকলটি বাংলাদেশের দক্ষিণ-পূর্বাঞ্চলের চট্টগ্রাম বিভাগের চট্টগ্রাম জেলার সীতাকুণ্ডের বাঁশবাড়িয়া এলাকায় অবস্থিত।   ইতিহাস  এই শিণ্প প্রতিষ্ঠানটি ১৯৬৮ সালে স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়। পরবর্তীতে দেনার দায়ে বন্ধ করে দেয়া হয় এবং ২০০৮ সালের শুরুতে তত্ত্বাবধায়ক সরকারের আমলে অস্ট্রেলিয়ান অ্যালেক্স ওয়ার্কস কোম্পানির পরিচালনায় নেচার ব্যাক নামে একটি প্রতিষ্ঠানের নিকট লিজ দেয়া হলে তারা কিছু দিন চালানোর পর তা বন্ধ করে দিলে আওয়ামী লীগের নেতৃত্ত্বাধীন মহাজোট ক্ষমতায় আসার পর সেই লিজ চুক্তি বাতিল করে এবং বিজেএমসির ব্যবস্থাপনায় নিয়ে এসে ২০১৯ সালে পরীক্ষামূলকভাবে পুনরায় চালু করে।   অবকাঠামো  এই বৃহদায়তন শিল্প-কমপ্লেক্সটি ৯.৬৩ একর জায়গা জুড়ে অবস্থিত।   কর্মরত শ্রমিক ও ব্যবস্থাপনা  এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়। এখানে ৫৮১ জন শ্রমিক ও ৪৯ জন কর্মকর্তা-কর্মচারী কর্মরত আছে।   উৎপাদন ক্ষমতা  এই মিলে রয়েছে ৭০ সিবিসি ও ১৪ অন্যান্য লুম এবং গড়ে এর মাসিক উৎপাদন ক্ষমতা ১৬৫ মেট্রিক টন সিবিসি ও ২০ মেট্রিক টন অন্যান্য লুম।   উৎপাদিত পণ্য   কার্পেট ব্যাকিং কাপড়।   আরও দেখুন   বাংলাদেশ পাটকল করপোরেশন;  বাংলাদেশের পাটকলগুলোর তালিকা।   তথ্যসূত্র    বহিঃসংযোগ   আর.আর. জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।  বিষয়শ্রেণী:১৯৬৮-এ প্রতিষ্ঠিত বিষয়শ্রেণী:বাংলাদেশের পাটকল
গুগল হোম হল স্মার্ট স্পিকার'এর একটি ব্রান্ড, যেটি জনপ্রিয় টেক ভিত্তিক কম্পানী গুগল দ্বারা উন্নীত। যন্ত্রটির প্রথম ঘোষণা আসে, ২০১৬ সালের মে মাসে এবং ২০১৬ সালের নভেম্বর মাসে প্রথম মার্কিন যুক্তরাষ্ট্রের বাজারে ছাড়া হয়, যদিও ২০১৭ সালের মধ্যে পর্যায়ক্রমে বহিঃবিশ্বের বিভিন্ন দেশের বাজারে ছাড়া হয়।  গুগল হোম স্পিকার, তার ব্যবহারকারীকে  ধ্বনিত আদেশ বা  মুখের ভাষায় আদেশ প্রদানের অধিকার প্রদান করে, যাতে করে গুগলের বুদ্ধিমান ব্যক্তিগত সহকারী, যাকে গুগল এসিস্টেন্ট'ও বলা হয়ে থাকে, এর মাধ্যমে পরিসেবাগুলোর সাথে যোগাযোগ করতে পারে। যেগুলোতে অনেক ধরনের সেবা অন্তভুক্ত, সেগুলো মূলত গৃহস্থালী এবং তৃতীয় পক্ষের'ও হতে পারে, যেগুলো একজন ব্যবহারকারীকে গান শুনতে, ভিডিও অথবা ছবির প্লে-ব্যাক (প্লে-ব্যাক; পূর্বে রেকর্ডকৃত বা তোলা ভিডিও এবং ছবির পুনরায় প্রতিলিপি) নিয়ন্ত্রণ করতে, অথবা সম্পূর্নরুপে ভয়েস বার্তার মাধ্যমে সর্বশেষ সংবাদ পাওয়া যায়। এছাড়াও গুগল হোম যন্ত্রগুলিতে বা ডিভাইস গুগুলোতে হোম অটোমেশন বা স্মার্ট হোম প্রযুক্তি সমর্থন করে, যেটি একজন ব্যবহারকারীকে তার কন্ঠস্বর দ্বারা বিভিন্ন বিভিন্ন স্মার্ট হোম অ্যাপলিকেশন ব্যবহার করার সুবিধা প্রদান করেছে। কয়েকটি গুগল হোম বাসগৃহের আলাদা আলাদা রুম বা কক্ষে গানের প্লে-ব্যাকের সামজ্যস্ববিধানের জন্যও রাখা যেতে পারে। ২০১৭ সালের এপ্রিল মাসের নতুন  সাম্প্রতিকতম সংযোজনে, নতুন করে মাল্টি-ইউজার নামক একটি সুবিধা যুক্ত করা হয়, যেটির মাধ্যমে যন্তটিকে সর্বোচ্চ ছয়জন পযন্ত তাদের নিজেস্ব কন্ঠস্বরদ্বারা নিয়ত্রন করার অধিকার প্রদান করে। ২০১৭ সালের মে মাসে, গুগল তাদের গুগল হোমের জন্য কয়েকটি নতুন কার্যকারীতা ঘোষণা করে, যেগুলোর মধ্যে: কানাডা এবং কানাডাজুড়ে ফ্রী হ্যান্ডস-ফ্রী ফোন কলিং নামক সুবিধা অন্যতম; পূর্ব নির্ধারিত ইভেন্ট সমূহকে সামনে রেখে কিছু স্বক্রিয় নতুন হালনাগাদ বা কার্যকারীতা আসছে; মোবাইল ডিভাইস অথবা ক্রোমকাস্ট সংবলিত টেলিভিশন সমূহে চাক্ষুষ প্রতিক্রিয়া; ব্লুটুথ এর মাধ্যমে অডিও শোনা; এবং রিমাইন্ডার দেয়া এছাড়াও কেলেন্ডার-এ কোন কিছুর নিযুক্তি বা রিমাইন্ডার যোগ করার অধিকার প্রদান করা।  মূল পন্যটিতে বেলনাকার আকৃতি প্রদান করা হয়েছে, সাথে এর অবস্থানের চাক্ষুষ উপস্থাপনার জন্য বিভিন্ন রং সংবলিত এলইডি বাতি আছে। ২০১৭ সালের অক্টোবর মাসে, গুগল এই পন্যটির বিন্যাসে আরো দুটি সংস্করণ যোগ করে, সেগুলো হল গুগল মিনি এবং গুগল ম্যাক্স। thumb|upright=0.8|একটি প্রবাল রঙের হোম মিনি, আদেশ শুনছে।  তথ্যসূত্র  আরো পড়ুন  CNET Review (হোম)  CNET Review (হোম মিনি)  বহিঃসংযোগ    বিষয়শ্রেণী:গুগল হার্ডওয়্যার বিষয়শ্রেণী:২০১৬ সালে প্রবর্তিত হওয়া পন্য বিষয়শ্রেণী:স্মার্ট স্পিকার বিষয়শ্রেণী:২০১৭ সালে প্রবর্তিত হওয়া পন্য বিষয়শ্রেণী:২০১৮-এ প্রবর্তিত পণ্য
ইতিহাস    ঘটনাবলী   ১৯৬৮ইং - আমেরিকান কৃষ্ণাঙ্গ নেতা মার্টিন লুথার কিং খুন হন।  ১৯৭৯ইং - পাকিস্তানি প্রাক্তন প্রধানমন্ত্রী জুলফিকার আলী ভূট্টো এর ফাসি।   জন্ম   মৃত্যু   ১৯৪০ইং - অমূল্যচরণ বিদ্যাভূষণ, বাঙালি সম্পাদক, শিক্ষক ও পণ্ডিত ব্যক্তিত্ব।   ১৯৭১ইং - যোগেশচন্দ্র ঘোষ, প্রখ্যাত আয়ুর্বেদ শাস্ত্র বিশারদ এবং শিক্ষাবিদ। তিনি সাধনা ঔষধালয়ের প্রতিষ্ঠাতা।  ১৯৯০ইং - মোহাম্মদ জাকারিয়া, শক্তিমান বাঙালি অভিনেতা ও টেলিভিশন প্রযোজক।   ছুটি এবং অন্যান্য    বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:চৈত্র
যাউইয়া বা আয-যাউইয়া ( উত্তর-পশ্চিম লিবিয়ার একটি শহর। এটি লিবিয়ার রাজধানী ত্রিপোলি থেকে প্রায়  পশ্চিমে ভূমধ্যসাগরের উপকূলে, ঐতিহাসিক ত্রিপোলিতানিয়া অঞ্চলে অবস্থিত। প্রশাসনিকভাবে এটি দেশটির যাউইয়া জেলার রাজধানী। শহরটি আলজিফারা নামক একটি সমভূমি অঞ্চলে অবস্থিত। কাছেই একটি গুরুত্বপূর্ণ খনিজ তেলক্ষেত্র আছে। যাউইয়াতে লিবিয়ার প্রথম তৈল শোধনাগারটি অবস্থিত, যা আজও লিবিয়ার দুইটি প্রধান তৈল শোধনাগারের একটি। ভূগর্ভস্থ পানির প্রাচুর্যের কারণে এখানে কৃষিকাজ গুরুত্বপূর্ণ। এখানে মূলত আলু, পেঁয়াজ ও টমেটোর চাষ করা হয় ও গবাদি পশুপালন করা হয়। লিবিয়ার উপকূলীয় মহাসড়কটি শহরটির মধ্য দিয়ে অতিক্রম করেছে। এখানে প্রায় দুই লক্ষ অধিবাসীর বাস, ফলে এটি সম্ভবত লিবিয়ার পঞ্চম বৃহত্তম নগরী।Libyan Revolutionaries Repel Qaddafi Dictatorial Forces, US-EU TV Networks Lose Battle to Al-Jazeera and Al-Arabiya  Al Jazeera(6 March 2011)Libyan Anti-government Forces Brace for New Fight; U.N. Imposes Sanctions   PBS NewsHour(27 February 2011) যাউইয়াতে ১৯৮৮ সালে প্রতিষ্ঠিত একটি বিশ্ববিদ্যালয় আছে, যার নাম আল যাউইয়া বিশ্ববিদ্যালয়। তিউনিসিয়া সীমান্ত ও ত্রিপোলির মধ্যবর্তী অতীব গুরুত্বপূর্ণ সড়কটির উপর অবস্থিত বলে ২০১১ সালে লিবিয়ার গৃহযুদ্ধে শহরটি একটি হিংস্র যুদ্ধক্ষেত্রে পরিণত হয়েছিল।  ভৌগলিক অবস্থান   শহরটি ত্রিপোলি থেকে প্রায় ৪৭ কিলোমিটার পশ্চিমে অবস্থিত।  এটি ভূমধ্যসাগরের উপকূলে, আলজিফারা সমভূমি অঞ্চলে অবস্থিত।  শহরের মধ্য দিয়ে লিবিয়ার উপকূলীয় মহাসড়কটি অতিক্রম করে।   জনসংখ্যা   যাউইয়া শহরের জনসংখ্যা প্রায় ২,০০,০০০ (দুই লক্ষ)।  এটি লিবিয়ার পঞ্চম বৃহত্তম শহর হতে পারে।   অর্থনীতি   যাউইয়া একটি গুরুত্বপূর্ণ খনিজ তেলক্ষেত্র হিসেবে পরিচিত।  এখানে লিবিয়ার প্রথম তৈল শোধনাগার অবস্থিত, যা এখনও দেশের দুটি প্রধান তৈল শোধনাগারের মধ্যে একটি।  শহরের কৃষি অর্থনীতিতে ভূগর্ভস্থ পানির প্রাচুর্য গুরুত্বপূর্ণ ভূমিকা রাখে। এখানে আলু, পেঁয়াজ, টমেটো এবং গবাদি পশু পালনের প্রচলন রয়েছে।   শিক্ষা   যাউইয়াতে ১৯৮৮ সালে প্রতিষ্ঠিত একটি বিশ্ববিদ্যালয় রয়েছে, যার নাম আল যাউইয়া বিশ্ববিদ্যালয়।   ইতিহাস ও যুদ্ধ   শহরটি ২০১১ সালে লিবিয়ার গৃহযুদ্ধে একটি হিংস্র যুদ্ধক্ষেত্রে পরিণত হয়েছিল।  তিউনিসিয়া সীমান্ত এবং ত্রিপোলির মধ্যবর্তী গুরুত্বপূর্ণ সড়কটি যাউইয়া শহরের মাধ্যমে চলে, যা এই শহরটির কৌশলগত গুরুত্ব বাড়িয়েছে।  তথ্যসূত্র  বিষয়শ্রেণী:লিবিয়ার শহর
সাইপ্রাস বিজ্ঞান বিশ্ববিদ্যালয় () ২০১৩ সালে প্রতিষ্ঠিত হয়েছিল। ওযোক কোম্পানি বিশ্ববিদ্যালয়টি নির্মাণ করেছিলো। এটা তুরস্কের উচ্চ শিক্ষা কাউন্সিল দ্বারা স্বীকৃত বিশ্ববিদ্যালয়। তবে আন্তর্জাতিক কোন এজেন্সির দ্বারা স্বীকৃত হয় নি। আলী ওযোক এই বিশ্ববিদ্যালয়ের প্রতিষ্ঠাতা চেয়ারপার্সন।   অবস্থান  একবিংশ শতকের দ্বিতীয় দশকে সাইপ্রাস বিজ্ঞান বিশ্ববিদ্যালয় প্রতিষ্ঠার প্রক্রিয়া শুরু হয়। বিশ্ববিদ্যালয় ক্যাম্পাস কাজাফানি এলাকার কাইরেনিয়া শহরের নিকটে অবস্থিত। তবে নিকোসিয়ায় এর নতুন ক্যাম্পাস নির্মাণের পর বিশ্ববিদ্যালয়টি সেখানে স্থানান্তরিত হবে। নতুন ক্যাম্পাস নির্মাণাধীন রয়েছে।   অবকাঠামো  সাইপ্রাস বিজ্ঞান বিশ্ববিদ্যালয়ে একাডেমিক ভবন, গ্রন্থাগার, বিজ্ঞানাগার, আবাসালয় ইত্যাদি রয়েছে।   অনুষদ  সাইপ্রাস বিজ্ঞান বিশ্ববিদ্যালয়ে ৫টি অনুষদের অধীনে ১১টি বিভাগ রয়েছে। তবে আরো নতুন নতুন বিভাগ চালু করা হচ্ছে এখানে। বিশ্ববিদ্যালয়টি বহু-অনুষদভিত্তিক গবেষণা বিশ্ববিদ্যালয় হিসেবে পরিচিত।  প্রকৌশল অনুষদ  তড়িৎ এবং ইলেকট্রনিক প্রকৌশল (EN)  মেকাট্রনিক্স ইঞ্জিনিয়ারিং (EN)  কম্পিউটার এবং সফটওয়্যার ইঞ্জিনিয়ারিং (EN)   অর্থনৈতিক, প্রশাসনিক ও সামাজিক বিজ্ঞান অনুষদ   ব্যবসা প্রশাসন (EN / TR)  সিভিল এভিয়েশন ম্যানেজমেন্ট (EN)  পর্যটন ও হোটেল ম্যানেজমেন্ট (EN)   আইন অনুষদ    আইন (TR)   শিক্ষা, বিজ্ঞান অনুষদ   মানসিক কাউন্সেলিং ও গাইডেন্স (TR)  বিশেষ প্রয়োজনীয় শিক্ষা (TR)   স্বাস্থ্য বিজ্ঞান অনুষদ    শারীরিক থেরাপি ও পুনর্বাসন (তুর্কি)   নার্সিং (EN/TR)   ক্লাব এবং সংঘ   থটস অফ আতাতুর্ক ক্লাব  নৃত্য ও লোক নৃত্য ক্লাব  ফটোগ্রাফি ও ফিল্ম ক্লাব  স্বাস্থ্য ক্লাব  সঙ্গীত ক্লাব  ফাইন আর্টস ক্লাব  কমিউনিটি স্বেচ্ছাসেবকদের ক্লাব  নাটক এবং কথোপকথন ক্লাব  প্রকৃতি ও পরিবেশ ক্লাব  দাবা এবং ব্যাকগ্যামন ক্লাব  ক্রিকেট, ফুটবল এবং বাস্কেটবল ক্লাব  এভিয়েশন ক্লাব  অনুসন্ধান এবং রেসকিউ ক্লাব  আন্তর্জাতিক ছাত্র সমাজ   ভর্তি প্রক্রিয়া  সাইপ্রাস বিজ্ঞান বিশ্ববিদ্যালয়ে ছেলে ও মেয়ে উভয়েই ভর্তি হতে পারে। এখানে তুরস্কের বাইরে থেকেও শিক্ষার্থীরা এসে পড়ালেখা করতে পারেন। বিদেশী শিক্ষার্থীদের জন্য বৃত্তির ব্যবস্থা করে বিশ্ববিদ্যালয় কর্তৃপক্ষ।   মর্যাদাক্রম  সাইপ্রাস বিজ্ঞান বিশ্ববিদ্যালয় তুরস্কের বিশ্ববিদ্যালয়ের গুলোর মধ্যে ২৩তম র‍্যাংকে ও সারা বিশ্বে ১১৫১১তম র‍্যাংকে রয়েছে।   আরও দেখুন   হামা বিশ্ববিদ্যালয়  মোস্তফা কামাল বিশ্ববিদ্যালয়  আদানা বিজ্ঞান ও প্রযুক্তি বিশ্ববিদ্যালয়   তথ্যসূত্র   বিষয়শ্রেণী:সাইপ্রাসের বিশ্ববিদ্যালয় ও কলেজ
আরিফুল হক চৌধুরী (জন্ম: ২৩ নভেম্বর ১৯৫৯) একজন বাংলাদেশি রাজনীতিবি। তিনি সিলেট সিটি কর্পোরেশনের সাবেক মেয়র। তিনি বিএনপি চেয়ারপারসনের উপদেষ্টা কাউন্সিলের সদস্য।   প্রাথমিক জীবন  আরিফুল হকের জন্ম ২৩ নভেম্বর ১৯৫৯ সালে সিলেটের কুমারপাড়ায়। তার পিতার নাম মোঃ শফিকুল হক চৌধুরী এবং মাতার নাম আমিনা খাতুন।  রাজনৈতিক জীবন  আরিফুল হকের রাজনৈতিক জীবন শুরু করেন বাংলাদেশ জাতীয়তাবাদী ছাত্রদলের সদস্য হিসাবে। তিনি বাংলাদেশ জাতীয়তাবাদী দলের কেন্দ্রীয় কমিটির সদস্য ছিলেন। তিনি সিলেট নগর বিএনপির প্রাক্তন সভাপতি এবং জেলা বিএনপির প্রাক্তন সাধারণ সম্পাদক। ২০০৩ সালে তিনি সিলেট সিটি কর্পোরেশনের কাউন্সিলর হিসাবে নির্বাচিত হন। একইসঙ্গে তিনি সিলেট সিটি কর্পোরেশনের নগর উন্নয়ন ও পরিকল্পনা কমিটির চেয়ারম্যান ছিলেন।  তিনি দুই মেয়াদে সিলেট সিটি কর্পোরেশনের মেয়র হিসেবে দায়িত্ব পালন করেন।  তিনি বিএনপি চেয়ারপারসনের উপদেষ্টা কাউন্সিলের সদস্য।   তথ্যসূত্র    বহিঃসংযোগ   আরিফুল হক চৌধুরী  সিলেট সিটি কর্পোরেশন ওয়েভসাইট    বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:সিলেট জেলার রাজনীতিবিদ বিষয়শ্রেণী:সিলেট সিটি কর্পোরেশনের মেয়র বিষয়শ্রেণী:সিলেটের ব্যক্তি
উমানাথপুর বাংলাদেশের ময়মনসিংহ জেলার ঈশ্বরগঞ্জ উপজেলার রাজিবপুর ইউনিয়নে অবস্থিত একটি ব্যতিক্রমী গ্রাম। এটি দেশের সবচেয়ে ছোট গ্রাম হিসেবে পরিচিত। গ্রামের পাশাপাশি এটি একটি মৌজাও (জেএল ১১৬) যার অধীনে কেবল এই একটি গ্রামই রয়েছে।   ভৌগোলিক অবস্থান  উমানাথপুর গ্রাম ঈশ্বরগঞ্জ উপজেলা সদর থেকে প্রায় ১৫ কিলোমিটার দূরে অবস্থিত। গ্রামটির উত্তরে রামগোবিন্দপুর, দক্ষিণে হরিপুর, পূর্বে উদয়রামপুর এবং পশ্চিমে ব্রহ্মপুত্র নদ। এ গ্রামের জমির পরিমাণ প্রায় ছয় থেকে সাত একর।   ইতিহাস ও উদ্ভব  ১৯১৬ সালে গ্রামটির নামকরণ হয় ব্রিটিশ আমলের তালুকদার উমানাথ চৌধুরীর নামে, যিনি ব্রিটিশ আমলে এটি প্রতিষ্ঠা করেছিলেন। তার একমাত্র সন্তান যামিনীনাথ চৌধুরী নায়েবের কাজ করতেন। তার তিন ছেলে নলিনীনাথ চৌধুরী, অবনীনাথ চৌধুরী, বরেন্দ্রনাথ চৌধুরী এবং একমাত্র কন্যা শতদলবাসিনী দেবীর প্রত্যেকেই ১৯৪৭ সালের ভারত-বিভাজন বা দেশভাগের পরে ভারতে পারি জমান।  পরবর্তীতে, ১৯৬৫ সালে এই এলাকায় রমজান আলী সরকার একটি বাড়ি নির্মাণ করেন, যা তার পরিবার পরবর্তীতে ব্যবহার করে। বর্তমানে তার পরিবারের উত্তরসূরী মাত্র দুইজন সদস্য নিয়ে একটিমাত্র পরিবার এখানে বাস করছেন।   জনসংখ্যা  বর্তমানে গ্রামটির স্থায়ী জনসংখ্যা চারজন হলে বর্তমান জনসংখ্যা মাত্র দুজন ।   তথ্যসূত্র   বিষয়শ্রেণী:বাংলাদেশের গ্রাম বিষয়শ্রেণী:ঈশ্বরগঞ্জ উপজেলা
নতুন ক্যালিডোনিয়া ফুটবল ফেডারেশন (, ; এছাড়াও সংক্ষেপে এনসিএফএফ নামে পরিচিত) হচ্ছে নতুন ক্যালিডোনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২৮ সালে প্রতিষ্ঠিত হয়েছে। এটি প্রতিষ্ঠার ৭১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৭৬ বছর পর ২০০৪ সালে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর নতুন ক্যালিডোনিয়ার রাজধানী নুমেয়ায় অবস্থিত।  এই সংস্থাটি নতুন ক্যালিডোনিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নতুন ক্যালিডোনিয়া সুপার লীগ, নতুন ক্যালিডোনিয়া দ্বিতীয় স্তর এবং নতুন ক্যালিডোনিয়া কাপের মতো প্রতিযোগিতার সকল কার্যক্রম পরিচালনা করে। বর্তমানে নতুন ক্যালিডোনিয়া ফুটবল ফেডারেশনের সভাপতির দায়িত্ব পালন করছেন স্টিভ লাইগলে এবং সাধারণ সম্পাদকের দায়িত্ব পালন করছেন অলিভিয়ে দকুনেঙ্গো।  কর্মকর্তা   অবস্থান  নাম সভাপতি  স্টিভ লাইগলে সহ-সভাপতি  এডগার কুরো সাধারণ সম্পাদক  অলিভিয়ে দকুনেঙ্গো কোষাধ্যক্ষ   গণমাধ্যম এবং যোগাযোগ পরিচালক  রোম্যাঁ প্যাঁবেনি প্রযুক্তিগত পরিচালক  দোমিনিক ওয়াকালি ফুটসাল সমন্বয়কারী  ফিলিপ জিয়ানে জাতীয় দলের কোচ (পুরুষ)   জাতীয় দলের কোচ (নারী)  মিচেল ক্লার্ক রেফারি সমন্বয়কারী    তথ্যসূত্র  বহিঃসংযোগ     ফিফা-এ নতুন ক্যালিডোনিয়া ফুটবল ফেডারেশন    ওএফসি-এ নতুন ক্যালিডোনিয়া ফুটবল ফেডারেশন   বিষয়শ্রেণী:নতুন ক্যালিডোনিয়া ফুটবল ফেডারেশন বিষয়শ্রেণী:১৯২৮-এ নতুন ক্যালিডোনিয়ায় প্রতিষ্ঠিত বিষয়শ্রেণী:১৯২৮-এ প্রতিষ্ঠিত ক্রীড়া সংস্থা বিষয়শ্রেণী:নতুন ক্যালিডোনিয়ার ক্রীড়া নিয়ন্ত্রণ সংস্থা বিষয়শ্রেণী:নতুন ক্যালিডোনিয়ার ফুটবল পরিচালনা পরিষদ বিষয়শ্রেণী:ওএফসির সদস্য বিষয়শ্রেণী:নতুন ক্যালিডোনিয়ায় ফুটবল
কাবু ভের্দি ২২টি কনসেলোতে ( পৌরসভা ) এবং ৩২ টি ফ্রেগিয়াসিয়াসে ( প্যারিশের সমতুল্য) বিভক্ত। পর্তুগিজ ভাষায় অঞ্চল এবং প্রশাসনিক অঙ্গ বুঝানোর জন্য দুটি পৃথক শব্দ রয়েছে। প্রশাসনিকভাবে, সরকারের ঠিক নীচে মিউনিসিপিও (পৌরসভা) রয়েছে, যারা কনসেলো পরিচালনা করে। অতএব, কনসেলো হলো কাবু ভের্দিতে প্রথম স্তরের প্রশাসনিক মহকুমা। প্রতিটি পৌরসভার একটি এসেম্বলিয়া পৌরসভা (পৌরসভা সমাবেশ, আইনসভা সংস্থা) এবং একটি কামারা পৌরসভা (পৌরসভা চেম্বার, কার্যনির্বাহী সংস্থা) রয়েছে। প্রতি চার বছরে এসেম্বলিয়া পৌরসভা, কামারা পৌরসভা এবং কামারা পৌরসভার রাষ্ট্রপতি নির্বাচন অনুষ্ঠিত হয়। যেখানে একটি পৌরসভা বিভিন্ন freguesias (নাগরিক যাজকপল্লী) নিয়ে গঠিত, একটি Delegação মিউনিসিপাল (পৌর প্রতিনিধি দল) সেইসকল যাজকপল্লীতে স্থাপন করা হয় যেগুলোর পৌর আসন থাকে না। Lei nº 134/IV/95, Estatuto dos Municípios , p. 83-127  দ্বীপগুলি ঐতিহ্যগতভাবে দুটি ভৌগোলিক অঞ্চলে বিভক্ত (কোনও প্রশাসনিক অর্থ ছাড়াই):   বারলাভেন্টো দ্বীপপুঞ্জ (বাতাসের দিকে) ছয়টি উত্তর দ্বীপপুঞ্জ এবং  চারটি দক্ষিণাঞ্চলীয় সোটাভেন্তো দ্বীপপুঞ্জ (সমুদ্রের দিকে)।   পৌরসভা এবং নাগরিক পার্শ্ব   দ্বীপ গোষ্ঠী:  জনহীন দ্বীপ সান্তা লুজিয়া এবং রসো ও ব্র্যাঙ্কো সহ সমস্ত জনমানবহীন দ্বীপপুঞ্জ কোনও পৌরসভার অংশ নয়। তবে কাবু ভের্দি রাজ্যের উন্মুক্ত এলাকার মধ্যে রয়েছে। Proposta do Plano de Gestão da Reserva Natural de Santa Luzia, ilhéus Branco e Raso , p. 30   আরও দেখুন    আইএসও 3166-2: সিভি   তথ্যসূত্র   বিষয়শ্রেণী:আফ্রিকার দেশের প্রশাসনিক উপবিভাগ বিষয়শ্রেণী:দেশের প্রশাসনিক উপবিভাগের তালিকা
সালিম বিন মোহাম্মদ বিন শাফি আল-দাউসারি (; জন্ম: ১৯ আগস্ট ১৯৯১)Profile হলেন সৌদি আরবের একজন পেশাদার ফুটবলার। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলাল এবং সৌদি আরব জাতীয় দলের হয়ে একজন উইংগার হিসেবে খেলেন। ২০১৪ ফিফা বিশ্বকাপ বাছাইপর্বের জন্য তাকে সৌদি আরব দলে অন্তর্ভুক্ত করা হয়েছিল। তিনি উক্ত প্রতিযোগিতায় ১টি গোল করেন। তিনি গত বেশ কয়েক বছর ধরে আল-হিলালের একজন অন্যতম সেরা খেলোয়াড় হিসেবে পরিচিত। ২০১৮ সালে তিনি স্পেনীয় ক্লাব ভিয়ারিয়ালে ধারে যোগদান করেন। তিনি ড্রিবলিং করা, পাস দেওয়া এবং বল নিয়ন্ত্রণে উচ্চতর ক্ষমতার জন্য অধিক পরিচিত।  আন্তর্জাতিক ক্যারিয়ার আন্তর্জাতিক গোল ৭ অক্টোবর ২০১৭ অনুযায়ী, স্কোর এবং ফলাফলের কলামে সৌদি আরবের গোল প্রথমে উল্লেখ করা হয়েছে।   #  তারিখ  ভেন্যু  প্রতিপক্ষ  স্কোর  ফলাফল  প্রতিযোগিতা ১.  ২৯ ফেব্রুয়ারি ২০১২  মেলবোর্ন আয়তক্ষেত্রাকার স্টেডিয়াম, মেলবোর্ন, অস্ট্রেলিয়া    ১–০  ২–৪  ২০১৪ ফিফা বিশ্বকাপ বাছাইপর্ব ২.  ২৩ নভেম্বর ২০১৪  বাদশাহ ফাহাদ আন্তর্জাতিক স্টেডিয়াম, রিয়াদ, সৌদি আরব    ৩–২  ৩–২  ২০১৪ গালফ কাপ অফ নেশনস ৩.  ৮ জুন ২০১৭  অ্যাডিলেড ওভাল, অ্যাডিলেড, অস্ট্রেলিয়া    ১–১  ২–৩  ২০১৮ ফিফা বিশ্বকাপ বাছাইপর্ব  সম্মাননা ক্লাব আল-হিলাল  সৌদি পেশাদার লিগ (১): ২০১৬–১৭  কিংস কাপ (১): ২০১৫, ২০১৭  ক্রাউন প্রিন্স কাপ (৩): ২০১২, ২০১৩, ২০১৬  সুপার কাপ (১): ২০১৫  এএফসি চ্যাম্পিয়ন্স লিগ (২): রানার-আপ– ২০১৪, ২০১৭  তথ্যসূত্র   বহিঃসংযোগ    গোল.কমে সালিম আল-দাউসারি   ইউরোস্পোর্ট.কমে সালিম আল-দাউসারি  বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:সৌদি ফুটবলার বিষয়শ্রেণী:ফুটবল উইঙ্গার বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:আল হিলাল সৌদি ফুটবল ক্লাবের খেলোয়াড় বিষয়শ্রেণী:ভিয়ারিয়াল ফুটবল ক্লাবের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:২০২৩ এএফসি এশিয়ান কাপের খেলোয়াড়